Publication: Magyar Közlöny
Issue: MK-2008-87 (Year: 2008, Number: 87)
Era: 2004-2010
Section: Javasoltuk az egészségügyi miniszternek, hogy szerezzen érvényt a 46/2003. (IV. 16.) számú OGY-határozatnak, ennek keretében: hozza létre az onkológiai szûrés és a betegkövetés információs rendszerét, és kezdeményezze az ehhez
Paragraph Index: 570

Javasoltuk az egészségügyi miniszternek, hogy szerezzen érvényt a 46/2003. (IV. 16.) számú OGY-határozatnak, ennek keretében: hozza létre az onkológiai szûrés és a betegkövetés információs rendszerét, és kezdeményezze az ehhez szükséges adatkezelési jogszabályok módosítását; szervezze újra a méhnyak- és a vastagbélszûrés rendszerét; a méhnyakszûrés módszertanát igazítsa a nemzetközi gyakorlathoz. Vizsgálja felül a mammográfiás munkahelyek és citopatológiai laboratóriumok kapacitását, kezdeményezze a felesleges kapacitások felszámolását; dolgozza ki, rendelje el és ellenõrizze szûrési típusonként az egységes szûrési eljárást; alapozza az Országgyûlésnek szóló népegészségügyi beszámolókban a szûrõprogramok eredményességének megítélését nemzetközileg alkalmazott mutatókra; valamint biztosítsa a szûrések kommunikációjára rendelkezésre álló uniós források eredményes, hatékony, gazdaságos felhasználását. Az elkészített jelentés az interneten a www.asz.hu címen olvasható. H I V A T A L O S É R T E S Í T Õ 2008/24. szám P á l y á z a t i f e l h í v á s az „Idõsbarát Önkormányzat” Díj elnyerésére a Szociális és Munkaügyi Minisztérium és az Önkormányzati Minisztérium gondozásában A szociális és munkaügyi miniszter és az önkormányzati miniszter közös pályázatot hirdet önkormányzatok számára az eddigi tevékenységük után az „Idõsbarát Önkormányzat” Díj elnyerésére. A pályáztatással összefüggõ teendõket a Szociális és Munkaügyi Minisztérium Idõsügyi Titkársága végzi. Háttér Az Egyesült Nemzetek Szervezetének (a továbbiakban: ENSZ) megfogalmazásában a XX. században következett be a „hosszú élet forradalma”, amely jelentõs változásokat hozott az egyén és a társadalom számára nemzeti és nemzetközi szinteken is. Magyarországon 1900 és 2000 között szinte megduplázódott a születéskor várható élettartam (várható élettartam: 1900-ban nõk: 38,2 év, férfiak: 36,6 év; 2000-ben nõk: 75,6 év, férfiak 67,1 év), s külön figyelemre méltó, hogy milyen nagy különbség van a két nem elérhetõ életkorában a nõk javára. Magyarországon további kihívást jelent, hogy a hazai idõsek sokkal rosszabb állapotban érik meg ezt az életszakaszt, mint európai uniós kortársaik. Az 1991-ben megfogalmazott ENSZ Idõs Emberekkel Foglalkozó Alapelvek szerint olyan idõspolitikára van szükség, amely az egész élet során biztosítja a függetlenséget, a részvételt, a gondoskodást, az önmegvalósítást és a méltóságot. Ezen elvek mentén országos szintû idõspolitika határozza meg az idõsek generációs hátrányainak leküzdését, teljes társadalmi tagságuk megteremtését és megõrzését. Helyi szinten az önkormányzatok tehetnek a legtöbbet az idõs lakosság társadalmi aktivitásának, fizikai és intellektuális kapcsolódási lehetõségeiknek megõrzéséért. Célkitûzés Az „Idõsbarát Önkormányzat” Díj adományozásával az alapítók azt a célt tûzték ki, hogy a Díj az önkormányzatok idõsekért vállalt cselekvõ felelõsségét elismerje, hozzájáruljon a helyi szintû aktív idõspolitika megerõsítéséhez és a díjjal járó jutalommal a helyi idõsügyi tevékenység segítéséhez. A díjazással és a díjátadáshoz kapcsolódó önkormányzati konferenciával kíván a két minisztérium hozzájárulni ahhoz, hogy minél szélesebb körben a helyi politikaformálók figyelme az idõsödés problémái felé forduljon, és intézkedéseikkel, programjaikkal innovatív módon segítsék elõ az idõsek közéletben való részvételét, hátrányaik leküzdését, életminõségük javítását, a bûnmegelõzés idõsügyi feladatainak társadalmasítását, az idõsek üdültetésének hozzáférhetõvé tételét, a fogyasztóvédelmi rendelkezések széles körben történõ megismertetését. Mindezeket az idõsügyért végzett önkormányzati tevékenység példamutatóan eredményes gyakorlatának felkutatásával, díjazásával és közzétételével kívánják elérni a díj alapítói. Ezen célkitûzésen belül különösen fontos, hogy ne csupán a különbözõ törvények és jogszabályok által elõírt, megfelelõ színvonalú ellátási kötelezettségeknek tegyen eleget a helyi önkormányzat, hanem a helyi közösségek életének minõségét szinten tartó, javító, az idõsügyet szolgáló rendszereket kialakító kezdeményezésekkel éljen, illetve azokat támogassa. Ezek sokszor nem igényelneknagy befektetést. Fõként az odafigyelõ, együttmûködõ döntéshozói és hivatali munka, valamint az önkormányzati és támogatói erõforrások együttesen kellõ hátteret biztosíthatnak az e területen való eredmények eléréséhez. Nélkülözhetetlen e tevékenység során az idõs ember lakóhelyéhez, családi környezetéhez igazodó ügyei figyelembevétele, e sajátos közösség életének szervezése, az idõsek aktivitásának fenntartása, a közösségi ügyekbe való bevonása. Különösen nagy hangsúlyt kap a hatékony idõspolitika kialakítása és támogatása azokon a településeken, ahol a lakosság nagy hányada idõskorú. Mindenütt, de ezeken a településeken különösen az önkormányzat alapstratégiájának részévé kell váljon az idõseket érintõ kérdésekkel való tudatos foglalkozás. A Díjat pályázat útján azok a helyi önkormányzatok nyerhetik el, amelyek a szociális gondoskodás körébe tartozó kötelezõ alapfeladataikon túl:

Source: https://magyarkozlony.hu/hivatalos-lapok/039f6e39777b63c3e5052f46c9206e32a8834438/dokumentumok/738f78b36511b166c9c374bb5db5170f4c9d4b67/letoltes